জর্জো আরমানি

জর্জো আরমানি (১১ জুলাই ১৯৩৪ – ৪ সেপ্টেম্বর ২০২৫) ছিলেন একজন ইতালীয় ফ্যাশন নকশাকার ও শতকোটিপতি। তিনি সেররুতি ১৮৮১-এর হয়ে কাজ করে প্রথম পরিচিতি লাভ করেন। তিনি ১৯৭৫ সালে তার কোম্পানি, আরমানি গঠন করেন। যেটি পরে সঙ্গীত, খেলাধুলা এবং বিলাসবহুল হোটেল জগতে বিস্তৃত হয়। ২০০১ সালের মধ্যে, আরমানি ইতালীয় বংশোদ্ভূত সবচেয়ে সফল নকশাকার হিসেবে পরিচিত লাভ করেন এবং লাল-গালিচার ফ্যাশন চালুতে পথিকৃৎ হিসেবে কৃতিত্ব পান। তার মৃত্যুর সময়, তার সাম্রাজ্যের মূল্য ছিল ১২.১ বিলিয়ন ডলারেরও বেশি।

 প্রারম্ভিক বছর 
জর্জো আরমানি ১৯৩৪ সালের ১১ জুলাই উত্তর ইতালীয় শহর পিয়াসেনজায় জন্মগ্রহণ করেন। তার পিতার নাম উগো আরমানি এবং মায়ের নাম মারিয়া রাইমন্ডির। পিতা একটি পরিবহন কোম্পানির হিসাবরক্ষক হিসেবে কাজ করতেন। আরমানি তার বড় ভাই সার্জো এবং ছোট বোন রোসান্নার সাথে বেড়ে ওঠেন। দ্বিতীয় বিশ্বযুদ্ধের সময় আরমানি দারিদ্র্যের সম্মুখীন হন এবং একটি অবিস্ফোরিত কামানের গোলা নিয়ে খেলা করার সময় বিস্ফোরণে গুরুতরভাবে দগ্ধ হন। 

মিলানের লিচেও সায়েন্তিফিকো লেওনার্দো দা ভিঞ্চি স্কুলে পড়াশোনা করার সময় জর্জো আরমানি চিকিৎসক হওয়ার স্বপ্ন দেখতেন, বিশেষ করে এ. জে. ক্রোনিনের দ্য সিটাডেল বইটি পড়ার পর তার এই ভাষণা জাগে। পরবর্তীতে তিনি মিলান বিশ্ববিদ্যালয়ের চিকিৎসা অনুষদে ভর্তি হন।  

১৯৫৩ সালে তিন বছর পড়াশোনার পর, তিনি বিশ্ববিদ্যালয় ছেড়ে সেনাবাহিনীতে যোগ দেন। চিকিৎসা-বিষয়ক পড়াশোনা কারণে তাকে ভেরোনার সামরিক হাসপাতালে নিয়োগ দেওয়া হয়। এখানে তিনি এরেনায় অনুষ্ঠিত প্রদর্শনী দেখার সুযোগ পেতেন। পরে তিনি ভিন্ন একটি কর্মজীবন খোঁজা করার সিদ্ধান্ত নেন।

 আরো দেখুন 

 ফ্যাশন নকশাবিদদের তালিকা
 ইতালীয় বেশভূষাশৈলী

 তথ্যসূত্র 

 গ্রন্থপঞ্জি 



 সূত্র 





 Giorgio Armani – The Businessman, the Designer and the Brand 


 বহিঃসংযোগ 
 www.giorgioarmani.com — কোম্পানির ওয়েবসাইট
 দ্য ফ্যাশন স্টাইলসে জর্জো আরমানি

বিষয়শ্রেণী:১৯৩৪-এ জন্ম
বিষয়শ্রেণী:২০২৫-এ মৃত্যু
বিষয়শ্রেণী:ইতালীয় শতকোটিপতি
বিষয়শ্রেণী:আর্মেনীয় বংশোদ্ভূত ইতালীয় ব্যক্তি
বিষয়শ্রেণী:কম্পাসো ডি'ওরো পুরস্কার প্রাপক
বিষয়শ্রেণী:পুরুষদের পোশাক নকশাবিদ
বিষয়শ্রেণী:ইতালীয় উভকামী শিল্পী
বিষয়শ্রেণী:ইতালীয় উভকামী পুরুষ
বিষয়শ্রেণী:এলজিবিটিকিউ বেশভূষাশৈলী নকশাবিদ
বিষয়শ্রেণী:ইতালীয় বেশভূষাশৈলী নকশাবিদ